ປະກາດການແຕ່ງຕັ້ງຂັ້ນຫົວໜ້າພະແນກ ຫ້ອງການເມືອງກົມໃຫຍ່ພະລາທິການກອງທັບ
ໃນວັນທີ 17 ຕຸລາ 2022 ນີ້, ຫ້ອງການເມືອງກົມໃຫຍ່ພະລາທິການກອງທັບ, ໄດ້ຈັດພິທີປະກາດການແຕ່ງຕັ້ງຂັ້ນຫົວໜ້າພະແນກຂອງຫ້ອງການ ເມືອງກົມໃຫຍ່ພະລາທິການກອງທັບ, ໂດຍການເປັນປະທານຂອງ ສະຫາຍ ພົນຈັດຕະວາ ບົວສິງ ອິນທະວົງ ຮອງຫົວໜ້າ ກົມໃຫຍ່ພະລາທິການກອງທັບ, ມີ ຄະນະພັກ-ຄະນະບັນຊາ ແລະ ພະນັກງານຫຼັກແຫຼ່ງພາຍໃນຫ້ອງການເມືອງເຂົ້າຮ່ວມ. ສະຫາຍ ພັນໂທ ທອງອ້ວນ ຄຳວັນທອງ ຮອງຫົວໜ້າຫ້ອງ ການເມືອງກົມໃຫຍ່ພະລາທິການກອງທັບ, ໄດ້ຂຶ້ນຜ່ານຂໍ້ຕົກລົງຂອງກົມໃຫຍ່ການເມືອງກອງທັບ ວ່າດ້ວຍການແຕ່ງຕັ້ງຂັ້ນພະແນກການຂອງຫ້ອງການ ເມືອງກົມໃຫຍ່ພະລາທິການກອງທັບ, ອີງຕາມກົດໝາຍນາຍ ທະຫານກອງທັບປະຊາຊົນລາວ (ສະບັບປັບປຸງ) ວ່າດ້ວຍການ ແຕ່ງຕັ້ງ, ຍົກຍ້າຍນາຍທະ ຫານ, ອີງຕາມທິດທາງແຜນການປັບປຸງບູລະນະກົງຈັກການຈັດຕັ້ງນຳພາ-ບັນຊາ ໃນກຳລັງປະກອບອາວຸດໃຫ້ເຂັ້ມແຂງ, ໜັກແໜ້ນຮອບດ້ານ ເພື່ອ ເຮັດສຳເລັດ ໜ້າທີ່ປົກປັກຮັກສາພັດທະນາປະເທດຊາດ ແລະ ອີງຕາມ ການສະເໜີຂອງກົມໃຫຍ່ພະລາ ທິການກອງທັບ, ອີງຕາມການຄົ້ນຄວ້າ ນຳສະເໜີຂອງກົມພະນັກງານ, ກົມໃຫຍ່ການເມືອງກອງທັບຕົກລົງ, ແຕ່ງຕັ້ງ ສະຫາຍ ພັນໂທ ສຸດຖາວອນ ພົງພັນ ເປັນຫົວໜ້າພະແນກປ້ອງກັນ ພາຍໃນ ແລະ ສະຫາຍ ພັນໂທ ພູວັນ ອຸດທອງຄຳ ເປັນຫົວໜ້າພະແນກນະໂຍບາຍຫ້ອງການເມືອງກົມໃຫຍ່ພະລາທິການກອງທັບ. ໂອກາດນີ້, ສະຫາຍ ພົນຈັດຕະວາ ບົວສິງ ອິນທະວົງ ໄດ້ ໃຫ້ກຽດໂອ້ລົມ ແລະ ຮຽກຮ້ອງໃຫ້ທຸກສະຫາຍທີໄດ້ຮັບມອບໝາຍໜ້າທີ່ໃໝ່ຈົ່ງ ເອົາໃຈໃສ່ຍົກສູງຄວາມຮັບຜິດ ຊອບຕໍ່ໜ້າ ທີ່ວຽກງານວິຊາສະເພາະຂອງຕົນເອງຕາມການຈັດຕັ້ງຂັ້ນເທິງມອບໝາຍໃຫ້, ເພີ່ມທະວີຄວາມສາມັກຄີພາຍໃນພາຍນອກຢ່າງແໜ້ນແຟ້ນ, ປະຕິບັດໜ້າທີ່ວຽກງານບົນພື້ນຖານຫຼັກການລວມສູນປະຊາທິໄຕ ແລະ ພ້ອມທັງເປັນເສນາທິການຂົງເຂດວຽກງານການເມືອງໃຫ້ແກ່ກົມໃຫຍ່ພະລາທິ ການກອງທັບ ກໍຄືການຈັດຕັ້ງຂັ້ນເທິງໃຫ້ມີຜົນສຳເລັດຕະຫຼອດໄປ.
ແຫຼ່ງທີ່ມາ: ໂດຍ: ຄຳປະສົງ ລາດຊະວົງ
ວັນທີ 18/10/2022